-rasm. Inklyuziv masofaviy ta’lim tizimining modeli.
Axborot va texnologik quyi tizimi

|
-rasm. Inklyuziv masofaviy ta’lim tizimining modeli.
Axborot va texnologik quyi tizimi
|
bet | 4/7 | Sana | 02.08.2024 | Hajmi | 133,9 Kb. | | #269059 |
Bog'liq Inklyuziv ta’limda masofaviy ta’lim texnologiyalaridan foydalanishni tashkil etish algoritmlari va metodlari1-rasm. Inklyuziv masofaviy ta’lim tizimining modeli.
Axborot va texnologik quyi tizimi - modelning imkoniyati cheklangan o’quvchilarning masofaviy texnologiyalar orqali o’quv materialini o’zlashtirishlari uchun zarur bo’lgan server, kompyuterlar, tashqi qurilmalar va texnik vositalar birligini o’z ichiga oladi. Masalan, kar va eshitish qobiliyati past bolalar uchun – FM tizimlari, ovozni kuchaytiruvchi uskunalar; ko’r va ko’rish qobiliyati past bolalar uchun-tiflofleshplayer, Brayl alifbosidagi sensorli displeylar; mushak – skelet tizimining buzilishi bo’lgan bolalar uchun-oyoq manipulyatorlari – sichqonlar, kitoblarni aylantirish moslamalari va boshqalar. Shuningdek, dasturiy blokga masofadan o’qitish Moodle LMS platformasi, interfaol taʼlim vositalari, jumladan, kar va zaif eshituvchi bolalar uchun moʻljallangan “iCommunicator” dasturini oʻz ichiga olgan dasturiy blok kiritilgan; ko’r va zaif ko’ruvchi bolalar uchun - nutq sintezatorlari, ekran lupalari; tayanch-harakat tizimi kasalliklari bo’lgan bolalar uchun - virtual klaviaturalar shular jumlasidandir. Dasturiy ta’minot bloki, apparat bloki kabi, o’quvchilarning xususiyatlari va ehtiyojlarini hisobga olgan holda tuzilishi kerak, shuning uchun modelda ko’rsatilgan dasturlar va texnik vositalar ro’yxati yakuniy emas.
Uslubiy-Kontent quyi tizim diagnostika usullari, dasturlari, inklyuziv kasb- hunar ta’limi muammosi bo’yicha ilmiy-uslubiy ishlanmalar va tavsiyalarning axborot bazasi bo’lgan uslubiy blokdan, o’qituvchilar, foydalanuvchilar, texnik qo’llab-quvvatlash mutaxassislari uchun uslubiy ko’rsatmalardan va umumiy madaniy, umumiy kasbiy, ixtisoslashgan fanlar bo’yicha elektron tarkib shaklida taqdim etilgan tarkibiy bloklardan iborat.
Yuqorida qayd etilgan tizimlar va bloklarning mantiqiy, semantik, texnologik aloqalari va bog’liqliklarini o’rnatish masofadan o’qitishning kompleks inklyuziv tizimini ishlab chiqishga imkon berdi va LMS Moodle platformasining 4.4 versiyasida masofaviy inklyuziv ta’lim uchun inclusive.nammti.uz ta’lim veb platformasi yaratildi.
Platformaga kirish inclusive.nammti.uz havolasi orqali avtorizatsiyadan o’tish orqali amalga oshiriladi. Tizimda har bir foydalanuvchiga o’quv materiallaridan foydalanish uchun "shaxsiy kabinet" ga kirish huquqi beriladi. O’quv ma’lumotlarini tizimlashtirish uchun barcha elektron materiallar foydalanuvchi bilan o’zaro bog’liq bo’lgan tegishli toifalarga joylashtirildi. Har bir foydalanuvchi uchun o’quv materiallari toifasiga qarab LMS Moodle da elektron resurslar bilan ishlash bo’yicha o’quv yo’riqnomalari taqdim etiladi. Platforma shaxsiy sozlamalarni o’rnatish va tizim ishini ehtiyojlarga moslashtirish imkonini beruvchi maxsus virtual vositalar bilan jihozlangan. Ko’rishda nuqsoni bo’lgan foydalanuvchilar uchun sayt Microsoft Windows operatsion tizimida ishlaydigan qo’shimcha JAWS audio boshqaruv dasturi yordamida qo’llab-quvvatlanadi. Ushbu dastur foydalanuvchiga matn ma’lumotlarini ekrandan ovoz chiqarib o’qishga va ma’lumotlarni o’zlashtirishga imkon beradi.
LMS Moodle da elektron kurslarni loyihalash 2-rasmda keltirilgan algoritm bo’yicha amalga oshiriladi.
|
| |